**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 49**

На 25 ноември 2016 г. в 14.00 часа се проведе заседание на Общинската избирателна комисия Стралджа при следния

ДНЕВЕН РЕД

1.Доклад по входяща поща

*Докладчик А. Канева*

2.Протоколно решение за определяне на член на ОИК, който да поддържа входящия и изходящия регистър на комисията и да съхранява ключа от шкафа с книжата на ОИК

*Докладчик А. Канева*

3.Разни

ПРИСЪСТВАХА: 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

ОТСЪСТВАЩИ : Галина Чапърова и Снежана Енчева

Заседанието бе открито в 14.00 ч. и председателствано от г-жа Ани Канева – председател на комисията.

**Председателят АНИ КАНЕВА**: Уважаеми колеги, в залата присъстват 9 члена на комисията, имаме необходимия кворум за провеждане на днешното заседание.

Предлагам колегата Гергана Кавалджиева за преброител при поименното гласуване.

Да протоколира днешното заседание предлагам колегата Елена Чакърова.

Който е съгласен с така направеното предложение моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

**Председателят АНИ КАНЕВА**: Колеги предлагам заседанието да протече при следния дневен ред:

1.Доклад по входяща поща

2.Протоколно решение за определяне на член на ОИК, който да поддържа входящия и изходящия регистър на комисията и да съхранява ключа от шкафа с книжата на ОИК

3.Разни

Който е съгласен с така предложения дневен ред, моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

Дневният ред се приема.

*По точка 1 от дневния ред :*

**Председателят АНИ КАНЕВА**:

Колеги по т.1 първо ще ви докладвам, че на 23.11.16г. по ел. поща постъпи писмо от ЦИК, придружено със справка за изплащане на възнагражденията ни за проведените заседания и дежурства през м. октомври 2016г. Т.е. депозираното от мен искане и справка за дежурствата са одобрени и ще ни бъдат заплатени.

По тази точка ще ви докладвам и постъпило вчера в ОИК-Стралджа писмо с наш вх.№191/24.11.2016г. от Общински съвет на БСП-Стралджа, с което уведомяват комисията, че са налице обстоятелства за прекратяване пълномощията на общински съветник от ОС-Стралджа на основание чл. 30, ал.4, т.13 от ЗМСМА – настъпила смърт на лицето. Към заявлението е приложен препис извлечение от смъртен акт, установяващ обстоятелството, че избраният с наше решение за общински съветник от листата на БСП Георги Иванов Георгиев, е починал на 16.11.16г., което налага предсрочно прекратяване на пълномощията му и обявяване за избран за общински съветник на следващия кандидат от листата на БСП. По този въпрос ние следва да се произнесем с решение в тридневен срок от постъпване на писмото.

В тази връзка определям дежурство на членове на комисията утре на 26.11.16г., което да се осъществи от мен, Донка Иванова и Велина Хайдутова, с които съвместно да подготвим необходимите документи за проект на решение, както и да извършим подготовка за следващото заседание на ОИК.

Уведомявам ви, че следва да извършим справка в архива на ОИК, от която да установим решението, с което сме обявили Георги Иванов Георгиев за избран за общински съветник на изборите на 25.10.15г., както й да намерим нашият екземпляр от издаденото му за избора удостоверение, което подлежи на анулиране. Да се укаже на ОбС на БСП-Стралджа, че следва да бъде върнат другия екземпляр на удостоверението, връчен на общинския съветник при полагането на клетва.

Следва да се установи и по справката от ИО от 26.10.15г., кой е следващият кандидат в листата на общинските съветници на БСП, който следва да обявим за избран съобразно чл.458, ал.5 от ИК, ако има останали кандидати с валидни преференции от списък А или съответно по чл.454, ал.6 от ИК, в случай че няма кандидати по списък А и следва да обявим такъв по поредността от списък Б.

След извършване на всички справки и установяване на документите, които ви посочих, следва да изготвим проект на решение по повод постъпилото писмо и приложенията му и в следващото заседание на ОИК да се произнесем по казуса.

*По точка 2 от дневния ред :*

**Председателят АНИ КАНЕВА**: Колеги, с наше решение №179-МИ от 04.11.15г. определихме трима члена на ОИК – Гергана Кавалджиева, Донка Иванова и Велина Хайдутова, които да отговарят за всички архивирани книжа и документи на ОИК, при необходимост да отварят архива за ползване на документи и да получават пощата. Без да сме взели изрично решение, до настоящият момент ключът от шкафа с документите, който се намира в заседателната зала на ОбС в сградата на община Стралджа се съхраняваше от Гергана Кавалджиева, тъй като към момента на решението тя работеше като служител в общината. От месец януари 2016г. Кавалджиева вече не е на тази длъжност. От друга страна аз съм ангажирана с правното обслужване на община Стралджа и съм в общината 2 или 3 пъти седмично. Реално от м. януари и до момента аз получавам пощата на ОИК, като същевременно и електронната поща на комисията се следи единствено от мен и всеки път трябва да се обаждам на Гергана Кавалджиева да ми отключва шкафа, за да поддържам входящия и изходящия регистър в изправност. Това създава неудобства, тъй като не всеки път съм във възможност да й се обадя или пък тя е в невъзможност да дойде, което налага да съхранявам постъпилите писма или документи на други места. Считам че това създава опасност от изгубване на документи или пък нарушаване на поредността на входящата и изходяща поща. При това положение, намирам за удачно и удобно за ОИК, ключът от шкафа да се съхранява от мен с оглед поддържане на входящия и изходящ регистър на комисията, като решението касаещо архива си остава в сила. Предвид казаното, ви предлагам да приемем следното решение:

На осн. чл.87, ал.1, т.1 от ИК, Общинска избирателна комисия – Стралджа

РЕШИ:

Определя председателят Ани Канева да поддържа входящия и изходящия регистър на комисията и да съхранява ключа от шкафа с книжата на ОИК.

Който е съгласен с така предложеното решение, моля да гласува.

Гласували „ За” – 9 членове - Ани Канева, Янулка Иванова, Велина Хайдутова-Пенева, Донка Иванова, Елена Чакърова, Гергана Кавалджиева, Нели Радкова, Нели Стоянова и Валентин Иванов.

„Против”: няма

Решението се приема като протоколно такова. Същото не се номерира и не подлежи на обявяване и обжалване.

*По точка 3 от дневния ред* : Разни

**Председателят АНИ КАНЕВА**: Колеги в тази точка, ще ви уведомя, че по повод постъпилото писмо от ЦИК за изплащане на възнагражденията ни за предходния месец, съм предоставила на гл. счетоводител на общината Т. Дичева справка с имената на членовете присъствали на заседанията на ОИК и тези осъществили дежурства през м. октомври и същата ме увери, че следващата седмица сумите ще ви бъдат преведени по банковите сметки, които сте дали миналата година.

Със съжаление ще ви уведомя, че за проведеното заседание, дежурства и участието ни в съдебно заседание на Административен съд-Ямбол през ноември 2015г. по повод жалбата срещу наше решение за избор на кмет на с.Първенец, възнаграждения няма да получим, тъй като изготвеното тогава от Гергана Кавалджиева искане, депозирано до ЦИК не отговаря на изискванията на Решение №2901-МИ от 5 ноември 2015г. на ЦИК. Разбира се не само Кавалджиева е отговорна за това, аз също не извърших обстойна проверка на подготвеното искане и документи. Отделно от това ЦИК са ни изпращали ел. писма с указания, свързани с изплащането на възнаграждения, но след приключване на изборите ние нямахме достъп до ел. поща на ОИК поради непредвидени обстоятелства. А съгласно цитираното решение, когато искането не отговаря на изискванията, то изобщо не се разглежда от ЦИК, като същата няма задължение да ни дава указания и срок за изправяне на нередовностите, а изобщо не се занимава с искането. Не мога да отправя и повторно искане, тъй като срокът за изпращането му е едномесечен от съответното заседание, дежурство и т.н. Така че, колеги, възнаграждения за свършената тогава работа, няма да получим по наша вина.

Има ли други изказвания по т.Разни. Не се правят такива.

Поради изчерпване на дневния ред, закривам днешното заседание и насрочвам следващото за 27.11.16г.-неделя от 14.00 часа.

Заседанието на ОИК-Стралджа приключи в 15.00ч.

Председател:

Ани Канева

Секретар:

Гергана Кавалджиева